*VEGA præsenterer:*

**Surrealistisk rapsensation spækket med frygtløs individualitet**

*Etiske Tommy Cash stormer frem på den europæiske scene med sin dystre, brutale rap og hjernedøde stil. Den 21. april rammer den surrealistiske sensation Lille VEGA.*

Tommy Cash er et frygtløs multitalent, der udfolder en aldeles unik kreativitet igennem sine tracks såvel som på scenen og i hans heftige musikvideoer. Han er ikke blot en rapper. Han er et symbol på den form for individualitet, som kommer helt naturligt.

Med en opvækst i et livsløst, gråt og russisk boligområde i Tallin, hvor et skræmmende ekko af rutine ligger tungt over gaderne, fandt Cash frihed gennem dans, mode og ikke mindst hiphop. Han er et statement og et eksempel på oprør, hvilket sjældent falder i god jord i Estland.

Det hårde miljø sugede multitalentet ind i musikken, hvor han fandt stor inspiration i kunstnere som Kanye West. Hans eklektiske smag skinner klart igennem særligt i hans musikvideoer, der portrættere hans tanker og ideer. En rejse igennem en tankegang, som er forskruet, men altid professionel og helt unik.

Debutalbummet *Euroz Dollarz Yeniz* udkom i 2014, og estlænderen har siden da turneret Europa flittigt. I 2017 udgav han singlerne ”Rawr” og ”Surf”, og i år er Tommy Cash klar til at blæse VEGAs publikum omkuld med en tilstedeværelse, der er uhyrlig på den fede måde.

**Fakta om koncerten:**

Tommy Cash (EST)

Onsdag d. 21. april kl. 22.00

Lille VEGA, Enghavevej 40, 1674 København V

Billetpris 150 kr. + gebyr

Billetsalget starter i dag via vega.dk og Ticketmaster.